

VLADA REPUBLIKE HRVATSKE

Zagreb, 9. veljače 2023.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  **Predlagatelj:** | Ministarstvo unutarnjih poslova  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o upućivanju materijalne pomoći Republici Turskoj |

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**PRIJEDLOG**

 Na temelju članka 31. stavka 2. Zakona o Vladi Republike Hrvatske („Narodne novine“, br. 150/11., 119/14., 93/16., 116/18. i 80/22.), a u vezi s člankom 11. Zakona o sustavu civilne zaštite („Narodne novine“, br. 82/15., 118/18., 31/20., 20/21. i 114/22.), Vlada Republike Hrvatske je na sjednici održanoj \_\_\_\_\_\_\_\_\_ 2023. donijela

**O D L U K U**

**o upućivanju materijalne pomoći Republici Turskoj**

**I.**

 Vlada Republike Hrvatske slijedom razornih potresa koji su pogodili Republiku Tursku upućuje materijalnu pomoć Republici Turskoj, sukladno popisu iz točke II. ove Odluke, u ukupnoj financijskoj protuvrijednosti od 819.601,50 eura od čega 281.278,50 eura s pozicije Ministarstva unutarnjih poslova - Ravnateljstva civilne zaštite, 461.923,00 eura s pozicije Ministarstva gospodarstva i održivog razvoja - Ravnateljstva za robne zalihe i 76.400,00 eura s pozicije Ministarstva zdravstva.

**II.**

 Zadužuju se Ministarstvo unutarnjih poslova - Ravnateljstvo civilne zaštite, Ministarstvo gospodarstva i održivog razvoja - Ravnateljstvo za robne zalihe i Ministarstvo zdravstva da za provedbu ove Odluke osiguraju isporuku:

|  |  |  |  |  |
| --- | --- | --- | --- | --- |
| Red.br. | Predmet |  | Količina | Osigurava  |
|  | Sir topljeni | kg | 1.000  | MG/RRZ |
|  | Pašteta kokošja | kg | 2.000  | MG/RRZ |
|  | Pašteta pileća | kg | 3.000  | MG/RRZ |
|  | Riblje konzerve | kg | 4.000  | MG/RRZ |
|  | Džem | kg | 2.000  | MG/RRZ |
|  | Jastuci | kom | 1.000  | MG/RRZ |
|  | Jastučnice | kom | 2.000  | MG/RRZ |
|  | Plahte | kom | 2.000  | MG/RRZ |
|  | Deke | kom | 2.000  | MG/RRZ |
|  | Vreće za spavanje | kom | 3.500  | MG/RRZ |
|  | Medicinski setovi prve pomoći | kom | 1.000  | MG/RRZ |
|  | Električne grijalice - uljni radijatori | kom | 100  | MG/RRZ |
|  | Deka | kom | 4.000 | MUP/RCZ |
|  | Krevet na kat | kom | 50 | MUP/RCZ |
|  | Madrac | kom | 100 | MUP/RCZ |
|  | Podmetač | kom | 400 | MUP/RCZ |
|  | Šator zimski komplet | kom | 10 | MUP/RCZ |
|  | Šator obiteljski 15 m2 komplet | kom | 50 | MUP/RCZ |
|  | Šator obiteljski 16 m2 komplet | kom | 100 | MUP/RCZ |
|  | Grijalica električna | kom | 25 | MUP/RCZ |
|  | Maska kn95 | kom | 20.000 | MUP/RCZ |
|  | Zaštitne naočale | kom | 20.000 | MUP/RCZ |
|  | Sanitetski šator s bocama komprimiranog zraka | kom | 1 | MZ |
|  | Interventni sanitetski šator | kom | 1 | MZ |
|  | Krevet bolnički | kom | 3  | MZ |
|  | Pomoćni krevet | kom | 10 | MZ |
|  | Prijenosna nosila | kom | 15  | MZ |
|  | Posteljina  | kompleta | 10  | MZ |
|  | Komplet za davanje kisika | kom | 1  | MZ |
|  | Sanitetski materijal  | kompleta | 5  | MZ |
|  | Sanitetska prijenosna nosila  | kom | 15 | MZ |
|  | Sterilizator | kom | 1  | MZ |
|  | Lampa na stalku za osvjetljavanje prostora | kom | 3 | MZ |
|  | Sanitetska torba za bolničara/med. tehničara | kom | 15  | MZ |
|  | Sanitetski kofer medicinskog tehničara | kom | 5 | MZ |
|  | Respirator prijenosni | kom | 1 | MZ |
|  | Rashladni uređaj za lijekove | kom | 1 | MZ |
|  | Pončo ogrtači za kišu | kutije | 2  | MZ |
|  | Zaštitna folija za očuvanje tjelesne topline | komplet | 100  | MZ |
|  | Komplet za rasvjetu na terenu – otvorenog prostora | kom | 1  | MZ |
|  | Balon za osvjetljavanje terena | komplet | 1  | MZ |
|  | Transportni fiksatori |  | 50  | MZ |
|  | Sanitetski materijal za pružanje prve pomoći  | kompleta | 3  | MZ |
|  | Komplet za imobilizaciju | kompleta | 3  | MZ |
|  | Krevet za pregled pacijenata | kom | 1  | MZ |
|  | Nosila i pomoćni ležaj | kom | 4  | MZ |
|  | Lateks Rukavice | kutija | 20  | MZ |
|  | Dezinficijens za ruke | kutija | 20  | MZ |
|  | Konekcije za respiraciju pacijenata | kutija | 50  | MZ |
|  | Maske za kisik  | kom | 130 | MZ |
|  | Nosni kateteri | kom | 150 | MZ |
|  | Loptasta nosila za spašavanje | kom | 1  | MZ |
| **UKUPNA VRIJEDNOST ROBE** | 819.601,50 eura  |

**III.**

 Zadužuje se Ministarstvo unutarnjih poslova - Ravnateljstvo civilne zaštite da, na temelju podataka dobivenih putem Koordinacijskog centra za odgovor na hitne situacije (ERCC) Mehanizma Unije za civilnu zaštitu Europske komisije o prihvatu ponuđene pomoći, organizira prijevoz robe.

**IV.**

 Financijska sredstva potrebna za provedbu ove aktivnosti osigurana su u Državnom proračunu Republike Hrvatske za 2023. godinu na pozicijama Ministarstva unutarnjih poslova - Ravnateljstva civilne zaštite, Ministarstva gospodarstva i održivog razvoja - Ravnateljstva za robne zalihe i Ministarstva zdravstva.

**V.**

 Zadužuje se Ministarstvo unutarnjih poslova za pripremu aktivnosti iz ove Odluke.

**VI.**

 Ova Odluka stupa na snagu danom donošenja.

KLASA:

URBROJ:

Zagreb,

 PREDSJEDNIK

 mr. sc. Andrej Plenković

**OBRAZLOŽENJE**

Dana 6. veljače 2023. godine razoran potres jakosti 7,8 po Richteru pogodio je Tursku i sjeverozapadni dio Sirije u 4:17 sati ujutro po lokalnom vremenu na dubini od približno 17,9 kilometara.

Epicentar potresa bio je u okrugu Pazarcik, u pokrajini Kahramanmaras na jugoistoku zemlje, oko 60 km zračne linije od sirijske granice, a osjetio se i na Cipru i u Libanonu. U potresu koji je pogodio Tursku i Siriju poginulo je više od 19 000 ljudi. U Turskoj je poginulo preko 16 000 osoba, a ozlijeđeno ih je više od 64 000.

Dana 6. veljače Turska je putem Europskog centra za odgovor i koordinaciju (ERCC) Mehanizma Unije za civilnu zaštitu Europske komisije i NATO Euro-atlantskog centra za koordinaciju pružanja pomoći dostavila popis potrebnih materijalnih sredstava. Na temelju potreba definiranih u zahtjevu, Ministarstvo unutarnjih poslova je razmotrilo dostupnost te ponudilo pomoć Turskoj 8. veljače 2023. Dana 9. veljače 2023. Turska je prihvatila ponuđenu pomoć Republike Hrvatske putem ERCC-a.

Transport materijalne pomoći osigurava Ministarstvo unutarnjih poslova - Ravnateljstvo civilne zaštite, a predviđeni termin polaska je 10. veljače 2023. godine.